Nariadenie Komisie (ES) č. 1618/1999
z 23. júla 1999
o kritériách pre hodnotenie kvality štrukturálnej podnikovej štatistiky
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES, Euratom) č. 58/97 z 20. decembra 1996 o štrukturálnej podnikovej štatistike [1], naposledy pozmenené a doplnené nariadením (ES, Euratom) č. 410/98 [2], a najmä na jeho článok 12 vi),
(1) keďže nariadenie (ES, Euratom) č. 58/97 zriadilo jednotný rámec pre tvorbu štatistiky spoločenstva o štruktúre, činnosti, konkurencie schopnosti a podnikateľských výkonoch v spoločenstve;
(2) keďže Komisia predloží Európskemu parlamentu a Rade správu o týchto štatistikách a najmä o ich kvalite a zaťažení na podnikanie;
(3) keďže je potrebné, aby Komisia určila kritériá pre hodnotenie kvality štrukturálnej podnikovej štatistiky;
(4) keďže opatrenia ustanovené v tomto nariadení sú v súlade so stanoviskom Výboru pre štatistické programy,
PRIJALA TOTO NARIADENIE:
Článok 1
Kritériá pre hodnotenie kvality uvedené v článku 7 nariadenia (ES, Euratom) č. 58/97 sú vymedzené v prílohe tohto nariadenia.
Článok 2
Toto nariadenie nadobúda účinnosť 20. deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 23. júla 1999